**МОТИВИ**

**ЗА ПРИЕМАНЕ НА НАРЕДБА ЗА ИЗМЕНЕНИЕ И ДОПЪЛНЕНИЕ НА НАРЕДБАТА ЗА ОПРЕДЕЛЯНЕ НА МЕСТНИТЕ ДАНЪЦИ НА ТЕРИТОРИЯТА НА ОБЩИНА ГАБРОВО, СЪГЛАСНО ЧЛ. 1, АЛ. 2 И 3 ОТ ЗМДТ**

**I. Причини, които налагат приемане на Наредба за изменение и допълнение на Наредбата за определяне на местните данъци на територията на Община Габрово, съгласно чл. 1, ал. 2 и 3 от ЗМДТ:**

От приемането на последните промени в **Наредба за изменение и допълнение на Наредбата за определяне на местните данъци на територията на Община Габрово, съгласно чл. 1, ал. 2 и 3 от ЗМДТ** до настоящия момент настъпиха нормативни изменения, което обуславя необходимостта от актуализация на същата.

В основната си част промените касаят привеждане в съответствие на текстовете на наредбата с измененията в Закона за местните данъци и такси.

Другото предложение за промяна е свързано с изменение в Закона за туризма и *Наредбата за изискванията към категоризираните места за настаняване и заведения за хранене и развлечения, за реда за определяне на категория, както и за условията и реда за регистриране на стаи за гости и апартаменти за гости,* тъй като за стаите за гости и апартаментите за гости отпадна изискването за категоризация и за същите бе въведен регистрационен режим. В съответствие с тези промени е изменен и Закона за местните данъци и такси.

Предложеният проект за изменение и допълнение на Наредбата за определяне на местните данъци на територията на Община Габрово предвижда привеждането ѝ в съответствие с нормативните актове от по-висока степен, без това да води до промяна на размера на определените размери на туристическия данък.

**II. Цели, които се поставят:**

С приемането на настоящите предложени изменения се цели привеждане на текстовете от Наредбата в съответствие със Закона за местните данъци и такси.

**III. Финансови и други средства, необходими за прилагането на новата уредба:**

Не са необходими финансови и други средства за прилагането на предложените изменения в Наредбата.

**IV. Очаквани резултати от прилагането, включително финансови, ако има такива:**

- чрез прилагането на измененията в Наредбата ще бъде постигната равнопоставеност между данъчно-задължените лица;

- туристически данък се събира както за категоризирани така и за регистрирани обекти по Закона за туризма ;

- ще се предостави възможност на данъчно задължените лица да подават годишната декларация за облагане с туристически данък до 31 януари.

**V. Анализ на съответствието с правото на Европейския съюз:**

Проектът за изменение на подзаконовия нормативен акт е съобразен с действащия към момента Закон за местните данъци и такси, който от своя страна е в съответствие с Европейското законодателство.